Document ID: 31986R1030

31986R1030
L 095/13
SLUŽBENI LIST EUROPSKE UNIJE
08.04.1986.
UREDBA KOMISIJE (EEZ) br. 1030/86
od 8. travnja 1986.
o razvrstavanju robe u tarifni podbroj 73.40 B Zajedničke carinske tarife
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1), kako je zadnje izmijenjena Uredbom (EEZ) br. 2055/84 (2), a posebno njezin članak 3.,
budući da je zbog osiguranja jedinstvene primjene nomenklature Zajedničke carinske tarife potrebno donijeti mjere o razvrstavanju prstena za ključeve, koji se sastoji od poniklanog lančića od čelika, dugog oko 3 cm, koji s jedne strane ima prsten od iste kovine koji se može otvoriti i zatvoriti, a s druge strane mali zaštitni pokrov od plastičnog materijala (oko 5 × 2,5 cm) koji sadrži maleni imenik, na čijem se omotu nalazi promidžbena poruka;
budući da Zajednička carinska tarifa, priložena Uredbi Vijeća (EEZ) br. 950/68 (3), kako je zadnje izmijenjena Uredbom (EEZ) br. 3679/85 (4), pod tarifnim brojem 73.40 navodi ostale proizvode od željeza ili čelika, a pod tarifnim brojem 48.18, između ostalog, registre, bilježnice, podsjetnike, memorandum blokove, knjige narudžbi, priznanične knjige i dnevnike; budući da se ti tarifni brojevi mogu uzeti u obzir za razvrstavanje predmetne robe;
budući da je prsten za ključeve složeni proizvod; budući da je imenik premalen da bi ga se koristilo u praksi; budući da prsten i lančić od poniklanog čelika, uzimajući u obzir njegovo normalno korištenje, proizvodu daju temeljno obilježje u smislu Općeg pravila 3. (b) za tumačenje nomenklature Zajedničke carinske tarife; budući da bi stoga prsten za ključeve trebalo razvrstati pod tarifni podbroj 73.40 B;
budući da su mjere predviđene u ovoj Uredbi u skladu s mišljenjem Odbora za nomenklaturu Zajedničke carinske tarife,
DONIJELA JE OVU UREDBU:
Članak 1.
Prsten za ključeve, koji se sastoji od poniklanog lančića od čelika, dugog oko 3 cm, koji s jedne strane ima prsten od iste kovine koji se može otvoriti i zatvoriti, a s druge strane mali zaštitni pokrov od plastičnog materijala (oko 5 × 2,5 cm) koji sadrži maleni imenik, na čijem se omotu nalazi promidžbena poruka, razvrstava se u Zajedničku carinsku tarifu u tarifni podbroj:
73.40
Ostali proizvodi od željeza ili čelika:
B.
Ostalo.
Članak 2.
Ova Uredba stupa na snagu dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. travnja 1986.

Labels: 3
1